213-il każ ġdid ta' Covid-19 u jfiqu 316 Fl-aħħar aġġornament dwar is-sitwazzjoni tal-Covid-19 f'pajjiżna tħabbru 213-il każ ġdid ta' Coronavirus u fiequ 316 oħra. Il-213-il każ ħarġu minn fost 3,870 swab test li saru matul il-jum tal-Ħadd biex tellgħu t-total ta' testijiet għal 758,930. Sa mill-bidu tal-pandemija rriżultaw 26,748 każ ta' Covid-19 u minn dawn fiequ 23,376 u 3,018 għadhom attivi. In-numru ta' mwiet tela' għal 354 wara li bejn il-Ħadd u t-Tnejn mietu tliet persuni oħra waqt li kienu pożittivi għall-virus, li huma żewġ nisa ta' 82 u 69 sena rispettivament u raġel ta' 84 sena, li mietu fl-Isptar Mater Dei. Sal-Ħadd, kienu ngħataw 122,366 doża tal-vaċċin, b'39,695 minnhom ikunu tat-tieni doża,